Publication: Magyar Közlöny
Issue: MK-2002-14 (Year: 2002, Number: 14)
Era: 1990-2004
Section: Az Alkotmánybíróság már számos határozatában kifejtette álláspontját a diszkrimináció tilalma vonatkozásában. Így a 61/1992. (XI. 20.) AB határozatában (ABH 1992,
Paragraph Index: 326

Az Alkotmánybíróság már számos határozatában kifejtette álláspontját a diszkrimináció tilalma vonatkozásában. Így a 61/1992. (XI. 20.) AB határozatában (ABH 1992, 280., 283.) az Alkotmánybíróság rámutatott arra, hogy alkotmányellenes megkülönböztetés csak akkor állapítható meg, ha összehasonlítható helyzetben lévõ személyek között tesz a jogalkotó olyan különbséget, mely alapjogsérelmet okoz, illetõleg azzal az egyenlõ méltóság alkotmányos követelményét sérti. Az általános (generális) választójogról alapvetõ állampolgári jogként az Alkotmány 70. §-a rendelkezik, ezért ennek korlátozására is érvényes az Alkotmány 8. §-ának az a szabálya, mely szerint e jogok lényeges tartalmát törvény nem korlátozhatja. Mivel azonban a Hszt. és a Hjt. érintett rendelkezéseire — az összeférhetetlenségi szabályoknak Alkotmányban való rögzítésével — maga az Alkotmány 40/B. §-ának (4) bekezdése ad felhatalmazást, ezért a vizsgált rendelkezések nem ütköznek az Alkotmány diszkrimináció tilalmát kimondó 70/A. § (1) bekezdésébe. Az Alkotmánybíróság a 984/B/1994. AB határozatában, a rendõrség hivatásos állományú tagjainak az országgyûlési vagy a helyi önkormányzati választásokon való megválasztása kapcsán felmerülõ összeférhetetlenségi szabályok alkotmányossági vizsgálata során a diszkrimináció tilalmával összefüggésben kifejtette: „a diszkrimináció tilalma mellett azonban maga az Alkotmány egyes állampolgári csoportokra nézve korlátozza az egyesülési jogot, a közügyekben való részvétel jogát. Ennek megfelelõen amikor a fegyveres erõk, a rendõrség és a polgári nemzetbiztonsági szolgálatok hivatásos állományú tagjai tekintetében vizsgáljuk a diszkrimináció tilalmának érvényesülését, akkor az Alkotmány 40/B. § (4) bekezdésébõl kell kiindulni.” Megállapította továbbá, hogy „a fegyveres erõk, a rendõrség és a polgári nemzetbiztonsági szolgálatok hivatásos állományú tagjai esetében az Alkotmány 70/A. §-ába ütközõ megkülönböztetés csak az Alkotmány 40/B. § (4) bekezdésében foglaltakat meghaladó korlátozás tekintetében eredményezhet alkotmányellenességet” (ABH 1995, 749., 750.). Miután sem a Hszt., sem a Hjt. indítvánnyal támadott rendelkezése nem tartalmaz az Alkotmány 40/B. § (4) bekezdését meghaladó korlátozást, ezért az Alkotmánybíróság megállapította, hogy a Hszt. és a Hjt. kifogásolt rendelkezése nem sérti az Alkotmány 70/A. § (1) bekezdésében megfogalmazott hátrányos megkülönböztetés tilalmát. Fentiek alapján az Alkotmánybíróság az indítványt elutasította. Az Alkotmánybíróság a határozat ben való közzétételét az ügy jelentõségére tekintettel rendelte el. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Németh János s. k., elõadó alkotmánybíró az aláírásban akadályozott dr. Erdei Árpád alkotmánybíró helyett Dr. Harmathy Attila s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró alkotmánybíró Alkotmánybírósági ügyszám: 1126/B/1996. 2002/14. szám A Kormány határozatai A Kormány 1006/2002. (I. 30.) Korm. határozata a Magyar Ösztöndíj Bizottság átszervezésérõl és az Eötvös József Ösztöndíj Közalapítvány létrehozásáról

Source: https://magyarkozlony.hu/hivatalos-lapok/9bb67df23b096a179f857e87bb5c177066e3b94a/dokumentumok/69b29cfb6914163ec49b688c8975c90bc4d2964d/letoltes